cyanic-selkie/wikianc huggingface dataset:
Kain (Legacy of Kain)
Blood Omen
Kain chega ata o Edén Escuro, onde atopa a tres dos nove feiticeiros: Bane, DeJoule e Anarchrote, aínda que este último foxe invocando a Malek para que ataque a Kain. Kain á súa vez fai o propio e convoca a Vorador co anel que este lle regalou vencendo a Malek. O seguinte consello de Ariel dirixiu a Kain cara á Cidade do Averno, para atopar á gardiá Azimuth. Na catedral desta cidade, Kain achou a Soul Reaver, gañando suficiente poder para destruír á gardiá. Tras iso, Kain atopa un dos dispositivos de fluxo temporal de Moebius, que Azimuth roubou para traer á catedral demos doutras épocas.
Soul Reaver, Soul Reaver 2 e Defiance
Aquí, Kain espera a Raziel nos alicerces de Nosgoth. Raziel chega xusto no momento no que Ariel era asasinada, os Alicerces quedaban corruptos pola tolemia de Nupraptor e Kain nacía como humano. Kain empeza entón a deixar caer a Raziel algúns datos que aprendera ao longo dos séculos.
Marco Ferreri
Traxectoria
Ferreri entrou no mundo do cinema a través da realización de curtametraxes publicitarias. Máis tarde dedicouse á produción e chegou a España como representante comercial dos obxectivos Totalscope, versión italiana dos CinemaScope estadounidenses. En España coñeceu a Rafael Azcona, co que colaborou en El pisito (1959) e El cochecito (1960), dúas comedias marcadas por un feroz sarcasmo antiburgués.
En La donna scimmia, de 1963, falou sobre as relacións entre os sexos dominadas pola explotación do máis débil. O final tamén foi censurado, desta vez pola decisión do produtor Carlo Ponti. Máis adiante realizou o episodio Il professore dentro do filme colectivo Controsesso en 1964 e o conto antimachista L’harem (1967). Porén, a que seconsidera a súa obra mestra é Dillinger è morto (1969), un ensaio sobre a soidade do home contemporáneo na sociedade capitalista.
Rodou despois a triste alegoría sobre o futuro Il seme dell'uomo (1970), conto kafkiano anticlerical, e L'udienza (1971). Máis tarde, realizou unha curiosa e case surrealista relectura da derrota do xeneral Custer en Little Big Horn chamada Non toccare la donna bianca (1975).
Henri Becquerel
Biografía
Cursou os seus estudos no instituto Louis-le-Grand (Lycée Louis-le-Grand), onde tivo, entre outros profesores, o matemático Gaston Darboux. En 1872, entrou na Escola Politécnica de Francia, despois en 1874 profesou a enxeñaría civil de camiños, canles e portos.
En 1874, casou con Lucie Jamin, filla de Jules Jamin, un dos seus profesores de física na Escola Politécnica, coa cal tivo un fillo, Jean Becquerel, en 1878.
Imidazol
Preparación
O enlace (1,5) ou (3,4) pode formarse pola reacción dun imidato e un α-aminoaldehido ou α-aminoacetal. O exemplo de abaixo aplícase ao imidazol cando R1 = R2 = hidróxeno.
Aplicacións industriais
O imidazol foi amplamente utilizado como inhibidor da corrosión sobre ceertos metais de transición, como o cobre. É importante impedir a corrosión do cobre, especialmente en sistemas acuosos, onde a condutividade eléctrica do cobre diminúe debido á corrosión. Os imidazois poden tamén utilizarse como axentes para sintetizar zeollitas.
Kiwi (froita)
Conservación do froito
En cámara fría, a vida destes froitos pode durar entre 3 e 5 meses, dependendo das variedades cultivadas. En caso de utilización das atmosferas controladas, recoméndanse niveis de osíxeno de 1-2 % e niveis de CO2 de 3-5 %.
Karl August Weikkolin
Traxectoria
Foi un dos primeiros misioneiros finlandeses en chegar ao suroeste de África en 1869, estableceuse en Elim, no país dos Ovambo, con outros compañeiros como Martti Rautanen ata que en 1872 foron expulsos polo rei Nuuyome despois dun período duro polo clima e pola hostilidade da poboación nativa, e tivo que se establecer en Ondjumba ata que a esa misión foi abandonada en 1876, estableceuse entón en Uukwambi despois de pasar unha tempada en Finlandia, aproveitando para casar.
Escudo de Croacia
dereita|250px
O escudo de armas de Croacia aparece descrito nunha lei aprobada o 21 de decembro de 1990. A lei recolleu unha proposta presentada unha comisión presidida por Nikša Stančić, xefe do Departamento de Historia de Croacia na Facultade de Filosofía e Letras da Universidade de Zagreb que á súa vez encargara o deseño do escudo a Miroslav Šutej, un deseñador gráfico.
Número de Péclet
O Número de Péclet é un número adimensional de importancia no estudo dos fenómenos de transporte en fluxos de fluídos. Recibe o seu nome do físico francés Jean Claude Eugène Péclet. Defínese como a relación entre a advección dunha propiedade física (usualmente materia ou enerxía) debida ao fluxo e a difusión, debida a un gradiente desa mesma propiedade. En transmisión de calor, o número de Péclet é equivalente ao produto do Número de Reynolds e o Número de Prandtl. En transferencia de materia, o número de Péclet é o produto do Número de Reynolds e o Número de Schmidt.
onde L é a lonxitude característica, V a velocidade, D o coeficiente de difusión, e α a difusividade térmica, onde k é a condutividade térmica, ρ a densidade, e c_p a capacidade calorífica.
Red Jacket (1853)
Destino do barco
En 1872, o Red Jacket comezou a transportar taboleiros de madeira para a construción desde Quebec ata Londres, uníndose así a outros buques como o Marco Polo e o Donald McKay, que terminaron os seus días no transporte desta mercancía. Colidiu co Eliza Walker en 1878, que afundiu; a súa tripulación foi rescatada. En 1883, o Red Jacket foi vendido a Blandy Brothers, unha compañía de transportes de Portugal no arquipélago de Madeira como transporte para carbón.
Lisa Kudrow
Premios e candidaturas
Premios Gracie Allen
Premios del Círculo de Críticos de Cine de Nueva York.
Fixación dun alelo
Tempo de fixación
As taxas de fixación poden ser facilmente modeladas tamén para ver canto tarda un xene en acabar fixado con tamaños de poboación e xeracións variables. Por exemplo, en The Biology Project Genetic Drift Simulation pódese modelar a deriva xenética e ver o rápido que un xene para a cor vai fixarse en número de xeracións para diferentes tamaños de poboación nun organismo idealizado.
Pasteurización
Historia
A historia da esterilización dos alimentos foi revisada por Harold Burton (1988). Os esterilizadores foron patentados e construídos para quenta-lo leite a temperaturas que abranguían dende os 130° ata os 140 °C antes do século XIX, curiosamente antes de que os seus beneficios fosen entendidos. O leite esterilizado desenvolveuse industrialmente no ano 1921, e o proceso de inxección de vapor foi desenvolvido en 1927 por G. Grindrod en Estados Unidos. Con todo, as iniciativas máis relevantes que deron lugar á comercialización do método UHT comezáronse a desenvolver a finais dos anos 40 debido á técnica desenvolvida nos esterilizadores de tubos concéntricos e de vapor de uperización para os sistemas de produción do leite. Cómpre entender que os esforzos daquela época foron moi grandes na industria para lograr empaquetar asepticamente o leite, ata que finalmente logrouse con éxito no ano 1961.
Dinámica da pasteurización
A pasteurización é un proceso que segue unha cinética química de primeira orde, se denominamos N como o número de microorganismos vivos a unha temperatura dada de exposición T, e No a poboación de microorganismos inicialmente. Se Kd é a constante cinética de morte debido á temperatura (velocidade de morte dos microorganismos), a diminución na poboación (cultivo) depende entón da seguinte fórmula exponencial:
¿Son os métodos de pasteurización actuais axeitados?
A pasteurización do leite foi obxecto nas últimas décadas dunha polémica crecente . Por unha banda descubriuse que algúns organismos patóxenos desenvolveron unha resistencia á diminución de poboación coa temperatura, conseguindo sobrevivir á pasteurización en cantidades significativas. Os investigadores desenvolveron diagnósticos máis sensibles tales como a reacción en cadea da polimerase (denominado tamén abreviada como PCR) que permitiron ver a supervivencia das cepas de diferentes microorganismos á pasteurización do leite. Detectouse que a pasteurización baixo certas condicións destrúe a vitamina A e a vitamina B.
Constantino IV
Constantino IV (Κωνσταντίνος Δ') (649-685) foi un emperador bizantino que reinou entre 668 e 685. Logrou estabilizar as fronteiras do Imperio Bizantino e recuperar parte do prestixio perdido ao longo do século VII.
Traxectoria
O primeiro reto ao que se tivo que enfrontar Constantino IV foi o rearmamento do poder árabe. Os árabes estiveran sumidos nos últimos anos nunha guerra civil do que resultou finalmente triunfante o califa omeia Muhawiya. Os árabes acabaran a súa guerra civil e o novo Califato Omeia decidiuse a atacar aos bizantinos para derrotalos definitivamente. En 674 a frota árabe atacou Constantinopla por mar sometendo a cidade a un asedio que duraría catro anos. Mentres tanto, os eslavos atacaron Salónica. En 678 os bizantinos lograron finalmente rexeitar o asedio árabe tras empregar o lume grego contra a frota árabe na Batalla de Syllaeum. Foi unha das primeiras veces que se utilizou este arma en combate. Os árabes foron rexeitados ao seren simultaneamente vencidos en Anatolia. A derrota árabe aumento o prestixio dos bizantinos, que asinaron a paz co Califato Omeia a cambio dun tributo anual que o califa debía pagar ao emperador.
Os irmáns de Constantino IV; Heraclio e Tiberio foran coroados xunto a el como Augustos, a demandas da poboación, pero en 683 Constantino cortoulles a lingua de tal forma que quedaron inhabilitados como posíbeis candidatos ao trono. Iso asegurou a sucesión na figura de Xustiniano II, fillo de Constantino, que foi coroado emperador en 685 cando o seu pai morreu de disentería.
Liza Minnelli
Traxectoria
Nos últimos anos, a súa carreira centrouse especialmente na música. Gravou con Frank Sinatra o CD "Duets" e Sammy Davis Jr. xuntouse con eles para dar unha serie de concertos e shows na televisión que loxicamente tiveron tamén un grande éxito. Presentou tamén un espectáculo sobre o seu pai en Broadway chamado Minnelli on Minnelli e en 2006 gravou a canción Mama xunto coa banda My Chemical Romance.
En 1997, Liza sufriu unha cirurxía nas cordas vocais. Ademais, tivo que pelexar coa droga en varias ocasións, acudindo a clínicas de desintoxicación e saíndo con este motivo nos medios amarelos e sensacionalistas. O 16 de marzo de 2002 casou con David Gest, promotor de concertos. Adoptaron unha nena e divorciáronse un ano despois, o 25 de xullo de 2003. Ademais destes catro matrimonios, a Liza Minnelli soubéronselle relacións sentimentais de maior ou menor duración co director Martin Scorsese, co pianista Billy Stritch, co bailarin Mighaíl Barixnicov ou cos actores Peter Sellers e Desi Arnaz Jr.
Heracleonas
Era fillo do emperador Heraclio, fundador da dinastía Heráclida e da súa segunda esposa Martina. Tiña un medio irmán máis vello, Constantino Heraclio, froito do primeiro matrimonio do seu pai. Por influencia de Martina ambos fillos foron considerados como descendentes da mesma nai e asociados ao trono bizantino en igualdade de condicións por Heraclio.
Borsch
O borsch consómese masivamente en Ucraína, de onde se admite que é orixinario, pero debe entenderse que este prato constitúe parte da herdanza culinaria de moitos dos países do Leste de Europa e Europa Central. Foi levada a Europa Occidental e a América principalmente por inmigrantes xudeus fuxidos da persecución nestas rexións; en yiddish, lingua falada por moitos destes inmigrantes, o prato chámase borsht (בורשט).
Borsch frío
O borsch frío adoita comerse en diversas culturas, como en Lituania, onde é moi común esta modalidade. É a miúdo servido como unha sopa doce, que consiste en rodelas de remolacha cociñadas en caldo, opcionalmente con zume de limón, cebola picada e algo de azucre. Sérvese o caldo cos pedazos de remolacha, a miúdo con algunha pataca cocida e algo de crema aceda que pon un contraste coa dozura da sopa. A crema aceda non se mestura coa sopa, sérvese no prato para que sexa degustado mentres se toma a sopa coa culler.
Xoana de Albret
Segunda guerra
A matanza de católicos en Nîmes (1567) foi o detonante da segunda guerra. En 1568 Carlos IX de Francia ordenou a confiscación dos seus Estados, e en Béarn rebeláronse os católicos dirixidos por Terride tomando o poder, mentres que noutros lugares o facían as tropas reais. Xoana de Albret encabezou o movemento protestante e encomendou ao seu fillo de 15 anos que interviñese na sede de La Rochelle. A paz de Longiumeau do 23 de marzo de 1568 puxo fin a esta segunda guerra, mais rapidamente se iniciou a terceira.
Francisco Añón
Traxectoria
miniatura|esquerda|Casa de Añón en Outes. miniatura|Francisco Añón, c. 1846-1851. Era fillo dunha familia labrega acomodada. Estudou Filosofía e Teoloxía no seminario de Santiago de Compostela e licenciouse en Xurisprudencia na Universidade de Santiago (1845). Participará na actividade da Academia Literaria e colaborará coa primeira xeración provincialista. Por eses anos comeza a escribir e publicar poemas, algúns deles en galego.
En 1846, tras os acontecementos revolucionarios, marcha para Lisboa, onde vivía como libreiro o seu curmán Diego Campos. Alí reside até 1850 cando marcha de viaxe por Francia, Italia e o sur de España ao servizo de lord Shanford, un inglés, transcorrendo a maior parte da súa vida fóra de Galicia.
Logo reside en Sevilla e Madrid (1861), onde vive do xornalismo e dando clases de idiomas a domicilio. Regresa a Portugal e logo da revolución de setembro de 1868, de novo, a Madrid. Vai a Galicia, onde reside un ano (1868-1869) e marcha definitivamente para Madrid.
Obra
No que se refire á súa obra noutras linguas, os poemas en castelán son os máis numerosos e os que teñen máis variedade canto aos temas, aínda que teñen as mesmas motivacións que os escritos en galego. Os poemas dedicados á patria da súa infancia en ningún momento chegan a ter a calidade dos escritos en galego.
Martini Racing
Carreiras de coches deportivos
miniatura|[[Vic Elford, Nürburgring 1971, Porsche 908 ]] miniatura|left|[[Lancia LC1 1982]]
Rally
Nos anos seguintes, Martini volveu cun programa de patrocinio máis pequeno, restrinxido ao Campionato de Rally de Italia, que o piloto de Martini Racing, Gianfranco Cunico, gañou de 1994 a 1996 cun Ford Escort Cosworth Jolly Club. Martini volveu ao WRC a tempo completo na tempada 1999 con M-Sport World Rally Team de Ford Motor Company. Con pilotos como Carlos Sainz, Colin McRae e Markko Märtin, os Ford Martini gañaron varios rallyes, pero nunca o título. Este conttrato cesou ao final da tempada 2002.
Targa Florio
miniatura|Gñador na [[Targa Florio de 1973]] En 1973, Martini patrocinou o 911 Carreira RSR que gañou o Targa Florio.
Motonáutica
En 2014, o equipo Vector-Martini de Peter Dredge e Simon Powell cruzou a liña de meta no Cowes Offshore Classic máis de catro millas náuticas por diante do seu rival máis próximo. O ano seguinte, o equipo de Dredge e Powell (cos novos membros Malcolm Crease e David Gandy) gañou a carreira por máis de 19 minutos por diante do equipo que quedou en segundo lugar.
Pieter Saenredam
Obras principais
Consérvanse en total arredor de 50 pinturas de Saenredam. Velaí as principais:
Meganisi
A illa ten tres pobos: o pobo central de Katomeri (poboación 492) e os portos de Vathy (145) e Spartochori (tamén coñecido como Spiglia, 453 habitantes). Tamén hai un porto na Baía de Atheni utilizado principalmente polos barcos de pesca. Meganisi está conectado con Lefkada por un servizo de transbordador desde Vathy e Spartochori. Meganisi ten unha escola, un liceo (escola media), bancos, igrexas e algunhas prazas (plateies ). A illa non ten escola secundaria, polo que os alumnos asisten á escola en Nydri, o Lefkada.
Método de Lachmann
collatio (confronto, sobre a base dun exemplar de colación).
Lachmann aplicaba nesta fase o concepto de recensere sine interpretatione, ou sexa, un procedemento mecánico de confronto, mentres os seus sucesores (Sebastiano Timpanaro, por exemplo) e a experiencia xeral demostran que é necesario xa nesta fase facer un esforzo para comprender o testemuño, xulgando as lecturas correctas, sospeitosas ou erróneas. O resultado deste confronto é o rexistro das diferenzas dos distintos manuscritos. Tal confronto pode realizarse: Idealmente a mellor elección é a colación integral. Paga a pena recordar dúas premisas fundamentais da filoloxía:
Axiomas de probabilidade
No que segue, asúmese que é un espazo métrico con. Entón é un espazo de probabilidade, con espazo muestral \Omega, espazo de sucesos F e medida de probabilidade P
Marcial Valladares
Publicacións
Como poeta escribiu arredor de 40 composicións costumistas e sentimentais que viron a luz a través das diferentes publicacións da época. O seu poema máis divulgado, "A castañeira de Santiago", foi editado por Antonio de la Iglesia en El Idioma Gallego, mentres que no Álbum de la Caridad apareceron "A miña aldea" e "A Fonte do Pico Sagro". De 1845 é Suidades, obra escrita en hendecasílabos de tipo sentimental. Apareceron despois, A fonte do Pico Sacro de acento didáctico, en quintillas, A castañeira en Santiago, monólogo de certa calidade. Da súa autoría é tamén unha serie de cantares de tipo popular, que titulou Vilancosta. A súa obra poética foi recolleita no Cantigueiro Popular (Fundación Cultural da Estrada, 2003). Tamén escribiu epigramas, como: Bebendo onde eu me atopaba, Pedíndolle a un labrador, Consultou con don Alejos, Coa vinagreira na man, Indo as uvas eu a ver e Pepiño rompe un cristal. Fernández Salgado establece dúas épocas na súa poesía, unha de 1844 ata 1860 e outra a partir de 1860 ata 1898 no que publica Fin de romaría.
Está considerado o primeiro autor dunha novela en lingua galega, Maxina ou a filla espúrea (1870), publicada en La Ilustración Gallega y Asturiana a partir do 28 de xullo de 1880. Nela mestúranse xéneros e estilos, incorporando elementos de carácter romántico e costumista que desenvolven o tema inicial da novela.
S-adenosil metionina
A S-adenosil metionina, abreviada como SAM, SAMe ou SAM-e, que tamén pode aparecer escrita na literatura como S-adenosilmetionina, S-adenosil-L-metionina ou S-adenosil-metionina, é un co-substrato ou coencima común que intervén na transferencia de grupos metilo. A SAM foi descuberta en Italia por G. L. Cantoni en 1952. Orixínase a partir de adenosina trifosfato (ATP) e metionina, que se unen pola acción do encima metionina adenosiltransferase, de modo que se perden os fosfatos e a adenosina queda unida á metionina. As rutas metabólicas que utilizan a SAM son as que requiren transmetilación, trans-sulfuración ou aminopropilación. Aínda que estas reaccións anabólicas ocorran en todo o corpo, a maioría da SAM é producida e consumida no fígado.
Forma oral
A forma oral de SAM-e atingue concentracións plasmáticas máximas entre 3 e 5 horas despois da inxestión dunha tableta con cuberta entérica (400–1000 mg). A vida media é duns 100 minutos. Pode tardar ata un mes en acadar o efecto máximo no tratamento da artrose. Debido á súa inestabilidade estrutural, a SAM utilízase en forma de sales estables para o uso como medicamento oral. Os sales máis usados son: tosilato, butanodisulfonato, disulfato tosilato, disulfato ditosilato e disulfato monotosilato.
Francisco José Vidal-Pardo y Pardo
Francisco José Vidal-Pardo y Pardo, nado en Madrid en 1973, é letrado permanente do Consello Xeral do Poder Xudicial galego.
Tratado Angloirlandés
O tratado foi asinado o 5 de decembro de 1921. O 7 de xaneiro do 1922 presentaron o proxecto ao Dáil Eireann, que o aceptou despois dunha axitada votación por 64 a favor e 57 en contra. De Valera, que estaba en contra, dimitiu e foi substituído por Arthur Griffith.
Tótem
Postes tótem fóra de América do Norte
Postes semellantes aos tótem áchanse noutras partes do mundo. Debido as semellanzas foron descritos e nomeados como se fosen tales. As culturas que mostran exemplos de obxectos de uso similar son a dos maorís de Nova Zelandia, e a dos ainus do norte do Xapón e illas setentrionais.
Voo 1285 de Arrow Air
O voo 1285 de Arrow Air foi un avión McDonnell Douglas DC-8 operado nun voo chárter internacional que levaba tropas estadounidenses do Cairo á súa base en Fort Campbell, Kentucky, e facendo escalas en Colonia, Alemaña e Gander, Canadá.
O accidente foi investigado pola Xunta Canadense de Seguridade (CASB) que determinou que a causa probable do mesmo foi a resistencia inesperadamente alta e redución de sustentacón, probablemente debido a contaminación por xeo nos bordos de ataque dianteiros e a superficie superior das ás, ademais dun peso subestimado do avión. Un informe menor afirmou que o accidente podería ter sido causado por un estoupido a bordo de orixe descoñecida antes do impacto.
Col
A col, coella ou coia é un termo botánico xeral que se refire a distintas variedades cultivadas a partir da especie Brassica oleracea (col brava ou col de pena). Son plantas do xénero Brassica pertencentes á familia das brasicáceas. Teñen grande importancia na alimentación, e moita na gastronomía galega, xa que hortícolas coma o repolo, as verzas, o brócoli, as coles de Bruxelas ou a coliflor son variedades desta mesma especie.
Función de densidade
para calquera dous números a e b. Isto implica que a integral total de f debe ser 1. Á inversa, calquera función non-negativa integrable por Lebesgue con integral total 1 é a densidade de probabilidade dunha distribución de probabilidade definida axeitadamente.
Explicación simplificada
A función de densidade de probabilidade é calquera función f(x) que describe a densidade de probabilidade en termos da variable de entrada x do seguinte xeito:
Relación entre distribucións continuas e discretas
A definición da función de densidade de probabilidade fai posible describir a variable asociada cunha distribución continua usando un conxunto de variables binarias discretas asociadas cos intervalos [a;b] (por exemplo, unha variable con valor 1 se X está en [a;b], e 0 se non).
Ithkuil
Ó formular unha frase en ithkuil, unha persoa debe considerar factores como que a motivou a formular tal frase, cal é seu obxectivo ó dicila, como se chegou ás afirmacións, entre outras cousas.
Arcea
Etimoloxías
Para a do xénero, ver Scolopax.
Encantamento de miñocas
miniatura|Vídeo mostrando unha técnica para atraer ás miñocas. O encantamento de miñocas é un método utilizado para atraer as miñocas cara á superficie da terra. A actividade é xeralmente realizada para recadar iscos para a pesca, mais tamén pode entenderse como unha forma dun deporte competitivo. Como técnica e profesión está en decadencia.
Hipnopómpicas
Tipo de alucinación ou experiencia perceptiva que se da ao finalizar o soño. Adoitan ser experiencias vívidas e con frecuencia aterradoras. Son extremadamente realistas xa que comprenden aspectos non só visuais, senón tamén táctiles, auditivos e incluso, sensación de movemento.
Diferenciase das hipnagónicas en que estas son ao despertar.
Factor XII
Estrutura
O factor XII humano ten unha lonxitude de 596 aminoácidos, pesa 80 000 daltons e consta de dúas cadeas, a cadea pesada (de 353 residuos de aminoácidos) e a lixeira (de 243 residuos), que están unidas por un enlace disulfuro. A cadea pesada contén dous dominios de tipo fibronectina (tipo I e II), dous dominios similares ao factor de crecemento epidérmico, un dominio kringle, e unha rexión rica en prolina. A cadea lixeira contén o dominio protease. Recentemente, a estrutura do dominio tándem de tipo FnI-EGF do factor de coagulación XII foi resolto por cristalografía de raios X.
Función
O factor XII forma parte da fervenza de reaccións de coagulación do sangue e activa o factor XI e a precalicreína in vitro. O propio factor XII en solitario é activado dando o factor XIIa pola presenza de superficies con cargas negativas como as do vidro. Intervén na parte inicial da vía intrínseca de coagulación. O factor XII pode tamén utilizarse para dar comezo a fervenzas de coagulación en estudos de laboratorio.
Papel en enfermidades
O factor XII xoga un importante papel na formación de coágulos durante as medidas in vitro do tempo de tromboplastina parcial activado, que causa que estas medidas dean resultados marcadamente máis prolongados en pacientes con deficiencia en factor XII, xeralmente con valores moito maiores incluso que os observados na hemofilia A, hemofilia B ou deficiencia de factor XI. Como resultado, a principal preocupación relacionada coa deficiencia de factor XII é facer probas innecesarias, o aumento do tempo de coidados, a preocupación creada etc. que pode ser causada polo resultado anormal de laboratorio. Todo isto, incluíndo o mecanismo de herdanza, tamén é certo para outros factores de contacto, a precalicreína (factor de Fletcher) e o cininóxeno de alto peso molecular.
Bacteria grampositiva
Patoxénese
Moitos dos patóxenos humanos son organismos grampositivos. No sentido clásico, seis xéneros grampositivos son tipicamente patóxenos de humanos. Dous deles, Streptococcus e Staphylococcus, son cocos, e os restantes son bacilos e poden ser subdivididos entre os que forman esporas e os que non. Os que non forman esporas son Corynebacterium e Listeria (un cocobacilo), e os que producen esporas (endósporas) son Bacillus e Clostridium. As bacterias formadoras de esporas poden subdividirse baseándose na súa respiración celular en: aerobios facultativos (Bacillus) e anaerobios obrigados (Clostridium).
Flux
O flux ou decapante é un material que ten por misión facilitar o proceso de soldadura de metais.
Nos procesos de soldadura o flux realiza principalmente dúas funcións: remover o óxido das superficies que van ser soldadas e facilitar a amalgamación, co que mellora as características de mollado da soldadura líquida.
Lugares de Coaña
Esta é unha lista de todos os lugares de Coaña.
Francotirador
miniatura|310px|Un equipo formado por un francotirador e un observador da [[Forza Aérea dos Estados Unidos.]] Un francotirador é un soldado de infantería experto en tarefas de camuflaxe e tirador de elite, que dispara cun fusil a grandes distancias e desde un lugar oculto, a obxectivos seleccionados. Típica e idealmente, un francotirador hábil acércase ao inimigo (que descoñece a súa presenza), utiliza unha soa bala por branco e retírase sen ser visto.
Red Special
Esta guitarra acompañou a Brian durante todas as xiras e é a guitarra que se escoita en todos os discos de Queen.
No 2004, o luthier inglés Andrew Guyton fabricou 50 copias da Red Special para conmemorar os 40 anos da súa realización, 40 en vermello e 10 en verde.
Partido Democrático (España)
Historia e características
Actuou de xeito parcialmente clandestino ata a chegada do Bienio Progresista durante o reinado de Isabel II. Neste momento aglutinou a algúns militares descontentos, ao incipiente movemento obreiro e campesiño, republicanos e intelectuais, e o bienio axudou á súa expansión. Coa chegada da Unión Liberal ao goberno, regresa á ilegalidade. Neste momento prodúcese un debate aberto no que se fixa unha aproximación ao Partido Progresista, declárase abertamente o republicanismo da formación e os fundamentos do programa económico achéganse ao pensamento socialista. A súa figura máis relevante neste momento foi Pi i Margall que é quen lle dá un verdadeiro contido político e determina unha maior influencia na sociedade grazas ao seu atractivo persoal. Desde o periódico La Discusión o partido dáse a coñecer máis fóra de Cataluña onde mantivera unha actividade constante e un diario influente: El Comercio de Barcelona.
Tempo
Historia do calendario
As reformas de Xulio César no ano 45 a.C. puxeron ao mundo romano nun calendario solar. Este calendario xuliano era defectuoso, xa que a súa intercalación seguía permitindo que os solsticios e equinoccios astronómicos avanzasen na súa contra uns 11 minutos ao ano. O Papa Gregorio XIII introduciu unha corrección en 1582 que é coñecida como calendario gregoriano e que foi adoptada lentamente por diferentes nacións ao longo de varios séculos, pero agora é, con moito, o calendario máis utilizado en todo o mundo.
Durante a Revolución Francesa, inventáronse un novo reloxo e un novo calendario nun intento de descristianizar o tempo e crear un sistema máis racional para substituír ao calendario gregoriano. Os días do calendario republicano francés consistían en dez horas de cen minutos de cen segundos, o que supoñía unha desviación do sistema de base 12 (duodecimal) utilizado en moitos outros dispositivos por moitas culturas. O sistema foi abolido en 1806.
Historia doutros dispositivos
Galileo Galilei e especialmente Christiaan Huygens fixeron grandes avances na cronometraxe precisa coa invención dos reloxos de péndulo xunto coa agulla dos minutos de Jost Burgi.
Definicións e normas
O tempo atómico internacional (TAI) é o principal patrón horario internacional a partir do cal se calculan outros patróns horarios. O tempo universal (UT1) é a hora solar media a 0° de lonxitude, calculada a partir de observacións astronómicas. Varía do TAI debido ás irregularidades na rotación da Terra. O Tempo Universal Coordinado (UTC) é unha escala de tempo atómica deseñada para aproximarse ao tempo universal. O UTC difire do TAI nun número enteiro de segundos. O UTC mantense a 0,9 segundos do UT1 mediante a introdución de pasos dun segundo no UTC, o "segundo bisesto". O sistema de posicionamento global (GPS) emite unha sinal horaria moi precisa baseada na hora UTC.
Mecánica clásica
Na mecánica clásica, o tempo concíbese como unha magnitude absoluta, é dicir, é un escalar, cunha medida idéntica para todos os observadores. Esta concepción do tempo recibe o nome de tempo absoluto. Esa concepción está de acordo coa concepción filosófica de Kant, que establece o espazo e o tempo como necesarios para calquera experiencia humana. Kant tamén concluíu que o espazo e o tempo eran conceptos subxectivos.
Dilatación do tempo
Se o tempo propio é a duración dun suceso medido en repouso respecto a ese sistema, a duración dese suceso medida dende un sistema de referencia que se move con velocidade constante con respecto ao suceso vén dada por:
Biopsicoloxía
As drogas psicoactivas poden prexudicar o xuízo do tempo. As estimulantes poden levar os humanos e as ratas a sobreestimar os intervalos de tempo, mentres que os depresoras poden ter o efecto contrario. O nivel de actividade no cerebro de neurotransmisores como a dopamina e a noradrenalina pode ser a razón diso. Estes produtos químicos excitarán ou inhibirán o disparo de neuronas no cerebro, cunha maior taxa de disparo permitindo ao cerebro rexistrar a aparición de máis eventos nun determinado intervalo (tempo de aceleración) e unha taxa de disparo reducida reducindo a capacidade do cerebro para distinguir eventos ocorridos nun determinado intervalo (tempo de ralentización).
Bosaso
200px|miniatura|Localizacíon de Bosaso en Somalia e en Puntland Bosaso, en somalí Boosaaso e antes chamada Bender Qassim, é unha importante cidade portuaria do norte de Somalia.
Fontao, A Teixeira
San Bartolomeu de Fontao é unha parroquia do concello ourensán da Teixeira na comarca da Terra de Caldelas. No ano 2007 tiña 4 habitantes (2 homes e 2 mulleres) distribuídos en 2 entidades de poboación, o que supón unha diminución de 3 habitantes en relación ao ano 2000.
Futbolín
Orixes
Hoxe en día, o futbolín é moi popular e as mesas máis modernas teñen barras de titanio, bonecos de plástico e mesmo, nalgúns casos, marcador electrónico.
O xogo
O campión no futbolín determínase cando un equipo acada un número predeterminado de goles, por exemplo 3 ou 11. Decote requírese unha vitoria cunha diferenza de dous goles. Na competición cóntase cada bóla que entra na portería, non así se entra e ao dar na placa de metal regresa ao campo de xogo novamente. Nalgúns lugares, os centrocampistas están inhabilitados para marcar un gol, unha norma que require dun acordo previo entre adversarios. Nos grandes acontecementos hai árbitros que determinan as infraccións e os penaltis.
O futbolín é xogado a miúdo coma diversión en pubs, bares, oficinas de traballo, escolas ou clubs. Estas "regras caseiras" inclúen xeralmente a prohibición de xirar un xogador (o chamado remuíño), polo que a man débese manter practicamente en contacto continuo coa empuñadura, e os cambios na dianteira. En cada zona adoitan ter as súas propias regras.
Disposición dos xogadores
A orde dos xogadores non é estándar. Na disposición típica galega, e na maioría de Galiza a mesa vista dende o noso lado divídese do seguinte xeito:
Tipos de futbolíns
miniatura|esquerda|Futbolín modelo catalán. Existe un gran número de futbolíns diferentes. Os usados nas xiras mundiais e torneos oficiais da ITSF son Bonzini de "estilo francés", Tornado de "estilo americano", Roberto-Sport de "estilo italiano" e Eurosoccer de "estilo belga". Entre outras marcas importantes inclúense Kicker, Garlando, Löwen-Soccer, Warrior, Lehmacher, Leonheart e moitas máis. Tamén existe un futbolín de 7 metros de longo creado polo artista Maurizio Cattelan para unha obra chamada Stadium. Necesítanse 11 xogadores por cada lado.
Terópodos
Taxonomía
En si, os terópodos divídense en dous grupos importantes: os ceratosáuridos e os tetanuros, ademais dos seus membros máis primitivos, os herrerasáuridos. Os primeiros incluían aos primeiros terópodos grandes, "ceratosaurus", do Xurásico temperán, e aos abelisáuridos, que viviron no Cretáceo no que hoxe é Sudarmérica, África e maila India.
Cloruro de litio
Preparación
O cloruro de litio pode prepararse da maneira máis simple posible pola reacción do hidróxido de litio ou do carbonato de litio con ácido clorhídrico.
Bosón
Características
Namentres que os fermións están obrigados a cumpri-lo principio de exclusión de Pauli: "non pode haber máis dunha partícula ocupando un mesmo estado cuántico", non existe a mencionada exclusión para os bosóns, xa que eles poden ocupar estados cuánticos idénticos. O resultado disto é que o espectro dun gas de fotóns a certa temperatura de equilibro posee un espectro de Planck (exemplos disto son a radiación do corpo negro ou a radiación do fondo cósmico de microondas testemuña que nos leva ata o universo recentemente creado). O traballo con láseres, as propiedades de superfluído do helio-4 e a recente formación do condensado de Bose-Einstein son todo consecuencia da estatística dos bosóns.
Octavia Spencer
Traxectoria
Comezou no cinema aos dezanove anos traballando de bolseira no plató de The Long Walk Home, filme protagonizado por Whoopi Goldberg. Como actriz debutou interpretando unha enfermeira no filme A Time to Kill. No 2003 debutou no teatro nos Ánxeles, na obra de Del Shore The Trials and Tribulations of a Trailer Trash Housewife. Foi a súa primeira e única obra, pois dixo a Back Stage Magazine que sofre "medo escénico".
O Castro, Viascón, Cerdedo-Cotobade
O Castro é un lugar da parroquia de Viascón, no concello pontevedrés de Cerdedo-Cotobade. Segundo o IGE en 2016 tiña 41 habitantes (19 homes e 22 mulleres), tres máis ca en 2016.
Lavado broncoalveolar
Procedemento e equipo
A técnica realízase co doente xeralmente sedado, en posición decúbito supino. O aparello de broncoscopia é introducido pola boca do individuo e mediante visión directa ou por pantalla progrésase a cámara a través da glote, a traquea e posteriormente cara o segmento pulmonar que se queira estudar.
Celulares
Mediante o LBA pódese determinar a celularidade no aparello broncoalveolar, isto é, a presenza ou ausencia de células, o seu tipo, número, proporción e distribución. Nun paciente san, entre o 85 e o 90% das células correspóndese con macrófagos, menos do 15% son linfocitos e entre o 2 e o 5% son neutrófilos. O resto de células (eosinófilos, basófilos e células plasmáticas) son residuais e representan, en condicións normais, menos do 1% do reconto celular. Os individuos fumadores teñen alterada a proporción celular, de xeito que teñen máis células, maior porcentaxe de linfócitos e menor porcentaxe de neutrófilos. Así pois, a alteración no número ou distribución destas células podería indicar algún tipo de patoloxía, como acontece por exemplo nas eosinofilias pulmonares, onde o número de eosinófilos no reconto celular é significativamente maior.
Edward Scissorhands
Sinopse
Kim diríxese á mansión antes de que os veciños poidan chegar e reúnese con Edward. Jim aparece e ataca brutalmente a Edward, quen non se defende ata que Jim golpea a Kim por tratar de defendelo. Edward apuñálao e empúxao e Jim cae por unha xanela e morre. Kim confesa o seu amor por Edward, e comparte un bico con el, e, para salvalo, convence á xente da vila que Edward e Jim se mataron entre eles na loita. Ela dilles que o teito se derrubou e móstralles unhas tesoiras similares ás de Edward. Todos os veciños regresan aos seus fogares.
Analoxía (bioloxía)
Orixe do termo
Até a primeira metade do século XIX, o termo homoloxía empregábase para referirse indistintamente ás estruturas que hoxe denominamos análogas e homólogas. Richard Owen foi o primeiro en facer terminoloxicamente explícita esta diferenza: homólogo é "o mesmo órgano en diferentes animais baixo todas as súas variedades en forma e función"; análogo é "unha parte ou órgano nun animal que ten a mesma función que outra parte ou órgano nun animal diferente".
Montoedo, A Teixeira
Santa Mariña de Montoedo é unha parroquia do concello ourensán da Teixeira na comarca da Terra de Caldelas. No ano 2007 tiña 34 habitantes (14 homes e 20 mulleres), un máis ca en 2000. Ten tres entidades de poboación.
Marussia F1
Tempada 2013
O 18 de decembro de 2012, Marussia anunciou que Max Chilton, faría o seu debut na Fórmula Un en 2013, logo de conseguir o segundo asento no equipo, converténdose no cuarto piloto diferente no equipo Marussia / Virgin. Timo Glock deixou Marussia antes do comezo da tempada 2013, por "razóns comerciais". Luiz Razia fixo o mesmo pouco despois cando falláronlle os patrocinadores e foi substituído por Jules Bianchi para a tempada, o 14 de marzo de 2013, o equipo anunciou a Rodolfo González como o seu piloto de reserva para a tempada.
Ao longo do ano, Marussia e o seu rival máis próximo Caterham mantivéronse no fondo da grella, polo xeral clasificándose nas dúas últimas filas. Foilles mellor nas carreiras, e aínda que non puideron sumar ningún punto, demostraron boa fiabilidade durante toda a tempada. Para o final da tempada, terminaron décimos no campionato de construtores, por diante de Caterham, logrando importantes ingresos adicionais para. O piloto inglés Max Chilton converteuse no primeiro piloto novato en terminar todas as carreiras nunha tempada.
Tempada 2014
Para 2014, Marussia cambiou aos motores Ferrari. Isto foi consecuencia de que Cosworth decidira non construír un motor para o novo regulamento de. O equipo mantivo tanto a Jules Bianchi como a Max Chilton.
La Voz de Puente-Caldelas
Traxectoria
Subtitulado Semanario independiente, apareceu a principios de 1913. Xurdiu cando El Eco de Puente-Caldelas cambiou de orientación e se fixo caciquil, e debe considerarse como o continuador da súa liña agrarista. Estaba dirixido por Amadeo Rodríguez Malvar que fora administrador de El Eco de Puente-Caldelas. Cesou a súa publicación en 1914.
A Costiña, Viascón, Cerdedo-Cotobade
A Costiña é un lugar da parroquia de Viascón, no concello pontevedrés de Cerdedo-Cotobade. Segundo o IGE en 2016 tiña 12 habitantes (8 homes e 4 mulleres), catro máis ca en 2006.
Land of the Free
Land of the Free é o himno nacional de Belize. Samuel Alfred Haynes escribiu a letra e a música é de Selwyn Walford Young en 1963. Adoptouse oficialmente en 1981.
Marussia F1
Tempada 2014
O 24 de xullo, o piloto americano Alejandro Rossi uniuse ao equipo como piloto de probas e reserva. O 21 de agosto, anunciouse que substituiría a Chilton no Gran Premio de Bélxica de 2014 mentres resolvían cuestións contractuais. Pero, esta decisión foi revogada pola mañá seguinte durante a sesión de adestramentos libres. Durante o Gran Premio do Xapón de 2014 en Suzuka o 5 de outubro, o coche de Bianchi estrelouse na volta 43, chocando cun guindastre dos comisarios que estaba asistindo ao Sauber de Adrian Sutil, que tamén estrelárase na curva Dunlop (curva 7) na volta anterior. Sacouse o coche de seguridade e a carreira foi posteriormente suspendida. Bianchi quedou inconsciente despois do accidente. Debido ás precarias condicións meteorolóxicas no momento, foi levado ao hospital máis próximo, o da Universidade de Mie, en ambulancia en lugar de helicóptero. O mesmo día, o pai de Bianchi informou que o seu fillo estaba en estado crítico cunha lesión na cabeza que requiría cirurxía no cerebro co fin de reducir as graves contusións na súa cabeza. Pouco despois, a FIA emitiu un comunicado cun TC que demostraba que Bianchi sufriu unha "lesión grave na cabeza" no accidente, e fora transferido a coidados intensivos logo da cirurxía.
Tempada 2015
O 5 de marzo de 2015, o equipo completou as probas de choque obrigatorias e preparáronse para tomar o seu lugar na grella de saída no Gran Premio de Australia de 2015, xusto a tempo da data límite do transporte aéreo, o 6 de marzo. Malia isto, os coches non estaban completados e non puideron dar nin unha soa volta debido a dificultades técnicas e perdéronse todo o evento.
Na seguinte carreira en Malaisia, os dous pilotos non se clasificaron para a carreira, pero contaron co permiso dos comisarios para comezar. Con todo, Stevens non puido saír do seu garaxe no día da carreira debido a un problema no sistema de combustible no seu coche. Merhi terminou a súa primeira carreira en 15ª posición.
Fuentearmegil
Fuentearmegil é un concello español da provincia de Soria. A súa poboación é de 219 habitantes (INE 2012) e ocupa unha superficie de 60,54 km².
Historia
Fuentearmegil sufriu avatares coa intervención directa dos nobres. Urraca de Avellaneda fundou un mosteiro no seu agregado Fuencaliente del Burgo.
Maternidade na arte
A maternidade na arte está representada amplamente. miniatura|dereita|''Escultura da Virxe María aleitando o neno Xesús. Mosteiro de [[Sobrado dos Monxes]]
Castro de Subiña
O castro de Subiña, tamén chamado Vixía de Subiña ou Atalaia de Subiña, é un castro situado na parroquia de Serantes, no concello coruñés de Oleiros.
Conservación
Actualmente a vexetación impide acceder ós restos do castro.
Bandeira de Filipinas
Construción
A lonxitude da bandeira é dúas veces a súa anchura, o que supón unhas proporcións de 1:2. O lado do triángulo equilátero branco é igual que a anchura da bandeira. Cada estrela está orientada de modo que unha das súas puntas apunta ao vértice no cal está encadrada.
As cores da bandeira están especificados na lei 8491 en base ao cable number segundo o sistema desenvolvido pola Color Association of the United States. As cores oficiais e a súa aproximación a outros espazos de cores se listan a continuación:
Deseño actual
A bandeira de Cuba influenciou o deseño da bandeira de Filipinas, do mesmo xeito que a revolución cubana contra España inspirou, dalgún modo, a Revolución Filipina. As hostilidades entre Filipinas e os Estados Unidos estalaron en 1899. A bandeira izouse por primeira vez coa franxa vermella na parte superior o 4 de febreiro de 1899 para mostrar que existía un estado de guerra. Aguinaldo foi capturado polos americanos dous anos despois e foi obrigado a xurar lealdade aos Estados Unidos. Coa derrota da República Filipina, as Filipinas acabaron baixo o dominio colonial americano e o uso da bandeira filipina foi declarado ilegal pola Lei de Sedición de 1907. Esta lei foi revogada o 30 de outubro de 1919. Coa legalización da bandeira filipina, as teas dispoñibles en moitas tendas eran as vermellas e azuis da bandeira dos Estados Unidos, polo que a partir de 1919 a bandeira adoptou a cor azul mariño.
Uso
miniatura|Cando a bandeira está exposta nunha parede, a franxa azul debe estar á esquerda do observador. A Lei número 8491 da República especifica detalladamente as directrices de uso da bandeira filipina.
Protocolo
Por lei, a bandeira filipina debe ondear permanentemente e estar iluminada de noite nos seguintes lugares:
Media hasta
miniatura|esquerda|A bandeira de Filipinas ondeando a media hasta no Parlamento rexional de [[Rizal.]] A bandeira debe ondear a media hasta como signo de duelo. Tras o anuncio oficial da morte dun Presidente ou un expresidente, a bandeira debe ondear a media hasta dez días. A bandeira debe ondear sete días pola morte dun Vicepresidente, o Presidente da Corte Suprema de Xustiza, o Presidente do Senado ou o do Parlamento.
Prohibición do seu uso
Algúns usos comerciais da bandeira están igualmente prohibidos, como poden ser incluíla en marcas rexistradas ou para etiquetas comerciais ou distintos deseños. Tamén está prohibido usar a imaxe da bandeira como merchandising ou en anuncios. Tampouco pode ser colocada como bandeirola nos coches, ben sexa no capó, na parte superior ou nos lados.
XIX edición dos Premios Goya
A 19ª Cerimonia de entrega dos Premios Goya tivo lugar no Palacio Municipal de Congresos do Campo das Nacións de Madrid o 30 de xaneiro de 2005.
Rosa Marta Gómez Pato
Rosa Marta Gómez Pato, nada en Ourense en 1972, é unha tradutora e profesora universitaria galega
Traxectoria
É licenciada en filoloxía alemá pola Universidade de Santiago de Compostela, onde na actualidade imparte clases de Literatura alemá como profesora titular, concretamente no departamento de alemán da Facultade de Filoloxía.
Mötley Crüe
Mötley Crüe é unha banda estadounidense de heavy metal formada nos Ánxeles, California en 1981. O grupo foi creado polo baixista Nikki Sixx e o batería Tommy Lee, aos que posteriormente se lles unirían o guitarrista Mick Mars e o vocalista Vince Neil. Mötley Crüe ten vendidos máis de 80 millóns de discos en todo o mundo, 25 deles só nos Estados Unidos.
Ser humano
Como a maioría de primates, os humanos son sociais por natureza, pero tamén son quen de empregar sistemas de comunicación moi elaborados para facer posible a expresión e intercambio de ideas, así como a organización social. Crean estruturas complexas de convivencia, dende familias até nacións e estableceron unha enorme variedade de tradicións, rituais, éticas, valores, normas e leis que forman a base da sociedade humana. Tamén teñen unha predisposición destacada para a estética e a beleza, que provocou fenómenos como son a cultura, a arte, a literatura e a música.
Os seres humanos destacan polo seu desexo de entender o mundo que os rodea, sobre o cal inflúen e que queren comprender. Tamén intentan coñecer e controlar os fenómenos naturais, que tratan a través da ciencia, a filosofía, a mitoloxía e a relixión. Esta curiosidade natural permitiulle desenvolver ferramentas, e nun senso máis xeral, a tecnoloxía. Os humanos son a única especie coñecida capaz de acender lume, cocer os alimentos e vestirse; ademais, transmiten as súas habilidades e coñecementos ás seguintes xeracións a través da educación.
Estruga maior
Recolleita
Apáñase a planta enteira, dependendo do uso que se lle vaia a destinar. Pode utilizarse seca ou recentemente apañada. En fitoterapia, os naturistas aconsellan colleitar as unidades floridas (herba urticae), ou simplemente as follas (folium urticae) dos talos novos. Para levar a colla a bo fin, procédese antes da floración, e o enxugado debe de realizarse o máis axiña posíbel. miniatura|Exemplares adultos de Urtica dioica. Con fins medicinais colleitarase nos meses de maio, xuño, xullo e agosto aínda que pode colleitarse ao longo de todo o ano. Con fins alimenticios, apáñase en calquera período. Polo seu poder urticante débese colleitar con luva s e córtanse só os talos novos e sans. As raíces colléitanse na primavera (marzo) e no outono (novembro). Antes da aparición das flores, a planta é máis tenra. As follas vellas non se deben usar debido a que son moi irritantes e tóxicas para o ril.